钦定古今图书集成/理学汇编/经籍典/第183卷 > 汉陆贾新语 > 《术事篇》
## 钦定古今图书集成/理学汇编/经籍典/第183卷 > 汉陆贾新语 > 《术事篇》

“善言古者合之于今，能述远者考之于近。故说事者，
上陈五帝之功，而思之于身，下列桀纣之败而戒之
于己，则德可以配日月，行可以合神灵，登高及远，达
幽洞冥，听之无声，视之无形，世人莫睹其兆，莫知其
情。世俗以为自古而传之者为重，以今之作者为轻，
淡于所见，甘于所闻，惑于外貌，失于中情。圣人贵宽”
而世人贱众，五谷养性而弃之于地，珠玉无用而宝之于身，故舜弃黄金于崭喦之山，禹捐珠玉于五湖
之渊，将以杜淫邪之欲，绝琦玮之情，道近不出于久
远，取其致要而有成。《春秋》上不及五帝，下不至三王，
述齐桓、晋文之小善，鲁之十二公，至今之为政，足以
知成败之效，何必于三王。